บาทเปิด 33.09 บาทต่อดอลล่าร์ แนวโน้มแข็งค่า
เงินบาทเปิดตลาด 33.09 บาทต่อดอลล่าร์ แนวโน้มแข็งค่า ตลาดรอความชัดเจนมาตรการภาษีของสหรัฐฯ
7 พ.ย. 2560

เงินบาทเปิดตลาด 33.09 บาทต่อดอลล่าร์ แนวโน้มแข็งค่า ตลาดรอความชัดเจนมาตรการภาษีของสหรัฐฯนักบริหารเงินจากธนาคารซีไอเอ็มบี ไทย เปิดเผยว่า เช้านี้เงินบาทเปิดตลาดที่ระดับ 33.09 บาท/ดอลลาร์ แข็งค่าจากเย็นวานนี้ที่ปิดตลาดที่ระดับ 33.15 บาท/ดอลลาร์ทิศทางเงินบาทวันนี้มีโอกาสจะแข็งค่า เนื่องจากขณะนี้ตลาดอยู่ในช่วงรอมาตรการภาษีของสหรัฐที่จะออกมา ซึ่งยังมีข้อกังวลว่าจะไม่ดีอย่างที่คาดหวังไว้ และมีแนวโน้มจะส่งผลให้ดอลลาร์สหรัฐปรับอ่อนค่าลงได้ ซึ่งการที่ดอลลาร์สหรัฐมีแนวโน้มอ่อนค่าลงนอกจากเป็นปัจจัยภายในประเทศเองแล้ว ยังได้รับแรงกดดันจากราคาน้ำมันในตลาดโลกด้วย"ตลาดรอดูมาตรการภาษีของสหรัฐที่กำลังร่างอยู่ในขณะนี้ เพราะถ้าออกมาแล้วไม่ได้ดีอย่างที่คาดหวัง ดอลลาร์สหรัฐก็มีโอกาสจะอ่อนค่า ประกอบกับมีปัจจัยกดดันจากสินค้า commodity ราคาน้ำมัน จากประเด็นของซาอุฯ" นักบริหารเงินระบุ นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 33.05-33.15 บาท/ดอลลาร์